અમદાવાદ: શહેર પોલીસ પર હુમલાના બનાવો એકાએક વધી ગયા છે. રાત-દિવસ લોકોની સુરક્ષા કરતી પોલીસને પણ હવે સુરક્ષાની જરૂરિયાત ઊભી થઇ છે. પોલીસનો ખોફ હવે સમાન્ય નાગ‌િરક કે ગુનેગારો પર રહ્યો જ નથી, કારણ કે છેલ્લા ઘણા સમયથી પોલીસ કર્મચારીઓ પર હુમલા થવાની અનેક ઘટનાઓ ઘટી રહી છે. વિધાનસભાના ઇલેકશનને હવે ગણતરીના દિવસો બાકી રહ્યા છે ત્યારે શહેરમાં ધમધમતા દારૂ-જુગારના અડ્ડા પોલીસ બંધ કરાવી રહી છે.